Document ID: 31997R1482

A Bizottság 1482/97/EK rendelete
(1997. július 28.)
a meghatározott célra történő felhasználásuk miatt egyes áruk Madeira és az Azori-szigetek vámszabad területeire történő behozatalára kedvező tarifális elbánás megállapításáról szóló 122/96/EK tanácsi rendelet egyes, Madeira vámszabad területeit érintő végrehajtási rendelkezéseinek megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott célra történő felhasználásuk miatt egyes áruk Madeira és az Azori-szigetek vámszabad területeire történő behozatalára kedvező tarifális elbánás megállapításáról szóló 122/96/EK tanácsi rendeletre [1] és különösen annak 2. és 3. cikkére,
mivel a portugál hatóságok által a 122/96/EK rendelet 2. cikkének (1) bekezdése értelmében benyújtott igény csak a madeirai vámszabad területet érinti;
mivel tekintettel a fent említett igényre és a madeirai vámszabad területen végzett tevékenységek támogatására, a Bizottságnak egy jegyzéket kell készítenie azokról az árukról, amelyek a 122/96/EK rendelet 2. cikke értelmében mentesülnek a vámok megfizetése alól azzal a feltétellel, hogy ezeket az árukat a legutóbb a 82/97/EK rendelettel [2] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 24. cikke szerinti lényeges feldolgozásra, illetve megmunkálásra szánják;
mivel kívánatos rögzíteni azon ellenőrzési intézkedéseket, amelyek célja annak biztosítása, hogy a bizonyos áruk meghatározott célra történő felhasználásához kötött kedvező tarifális elbánás összhangban álljon a legutóbb a 89/97/EK rendelettel [4] módosított 2454/93/EGK bizottsági rendelet [5] 291-304. cikkével; a 2913/92/EGK rendelet alkalmazására vonatkozó bizonyos rendelkezések rögzítése, valamint az, hogy - miután a meghatározott célra történő felhasználáshoz kapcsolódó tevékenységeket a madeirai vámszabad területen végzik - a vámszabad területekre vonatkozó szabályozás jogalkalmazásának, különösképpen a 2454/93/EGK rendelet 799-842. cikkei alkalmazásának minősül;
mivel az áruk meghatározott célra történő felhasználásakor kereskedelempolitikai intézkedéseket kell alkalmazni;
mivel az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 122/96/EK rendelet 1. és 2. cikkében említett feltételek alapján a madeirai vámszabad területen szabad forgalomba bocsátott, az I. mellékletben felsorolt árukra vonatkozó vámok a 2. és 3. cikkben előirányzott megállapodások értelmében 2005. december 31-ig teljes mértékben felfüggesztésre kerülnek.
2. cikk
(1) A 2454/93/EGK rendelet 291. cikkének (2) bekezdésében említett engedélyt az érintett személy írásbeli kérelme alapján a madeirai vámszabad terület felügyeletét ellátó vámhatóságoknak kell kiállítaniuk.
(2) A kérelemnek meg kell felelnie a II. melléklet szerinti mintának. A 291. cikk 3. bekezdésében előírt szükséges információkon túl, a kérelmezőnek a kérelmében közölnie kell az említett minta különböző címsoraiban megnevezett információkat. A kérelmeket aláírással és dátummal el kell látni.
(3) Az áruk kedvező tarifális elbánással történő szabad forgalomba bocsátásáról szóló engedélyt a III. mellékletnek megfelelő minta alapján kell kiadni.
3. cikk
(1) A vámszabad területen az ebben a rendeletben meghatározott nulla vámtétellel szabad forgalomba bocsátott áruk a 2913/92/EGK rendelet 82. cikke értelmében vámfelügyelet alatt maradnak.
(2) A meghatározott célra történő felhasználói tevékenységet a 2454/93/EGK rendelet 293. cikkének b) pontjával és a 817. cikkel összhangban jóváhagyott raktárnyilvántartásban kell rögzíteni.
(3) A raktárnyilvántartásokban még a következő információkat kell rögzíteni:
a) a meghatározott célra történő felhasználói megállapodás alapján kiadott áruk részletes adatai;
b) a meghatározott célra történő felhasználás részletes adatai;
c) a meghatározott célra történő felhasználás eredményeként keletkező termékek részletes adatai.
(4) Az 1. bekezdés feltételei értelmében a nulla vámtétellel vámkezelt áruknak a következő feltételeknek kell megfelelniük:
a) a meghatározott célra történő felhasználás eredményeként keletkezett termékek esetében bizonyítani kell, hogy a 2913/92/EGK rendelet 24. cikkében előírt feldolgozáson, illetve megmunkáláson estek át;
b) az egyéb termékeknél:
- kivitel esetében be kell mutatni a kiviteli nyilatkozatot,
- a vámszabad területen kívül véghezvitt megsemmisítés esetében be kell mutatni a vonatkozó hatósági engedélyt; a megsemmisítés következményeként keletkező hulladékot és selejtet egy, a nem közösségi árukra vonatkozó vámjogi sors alá kell rendelni,
- amennyiben az árukat nem a rendeletben meghatározott célra használják, rendelkezni kell a vámok megfizetéséről.
4. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1997. július 28-án.

Labels: 18
3
1